b'\n_START_ARTICLE_\nFrasier Crane\n_START_SECTION_\nFrasier Crane i Sams Bar\n_START_PARAGRAPH_\nFrasier Crane debuterer i Sams Bar i 1984, da Diana henter ham ind for at hj\xc3\xa6lpe Sam Malone med et alkoholmisbrug efter hans brud med Diana, da han er psykolog. Frasier viser sig at v\xc3\xa6re Dianas nye k\xc3\xa6rlighed, men da Diana forlader Frasier for igen at finde sammen med Sam, bliver Frasier en bitter figur i det meste af serien. Han har dog altid gode r\xc3\xa5d til de deprimerede g\xc3\xa6ster, men bliver tit udsat for grove tricks af de andre. Han m\xc3\xb8der Lillith Sternin og gifter sig med hende, og f\xc3\xa5r s\xc3\xb8nnen Frederick. I slutningen af serien bliver de dog skilt, og Lillith f\xc3\xa5r for\xc3\xa6ldremyndigheden, hvilket knuser Frasier.\n_START_SECTION_\nFrasier Crane i Frasier\n_START_PARAGRAPH_\nFrasier flytter tilbage til Seattle, hvor han oprindeligt kom fra. Han k\xc3\xa6mper i starten med nederlaget efter skilsmissen fra hans kone, men kommer ovenp\xc3\xa5 igen med sit helt eget radioprogram p\xc3\xa5 KACL, hvor han giver gode r\xc3\xa5d. Snart flytter hans far, Martin Crane, og hans hund Eddie dog ind, og det irriterer i starten Frasier, da han aldrig har haft et godt forhold til sin far. Frasier hyrer en hjemmehj\xc3\xa6lper, Daphne Moon, til at hj\xc3\xa6lpe hans handicappede far, og hende forelsker Frasiers bror, Niles Crane, sig straks i. Frasier g\xc3\xa5r ud med adskillige kvinder gennem serien, men da serien slutter i 2004 er han stadig single.'